Visit Site
Recommended byColombia
‘అరవింద సమేత’ తొలి వారంలో ప్రపంచ వ్యాప్తంగా రూ.100 కోట్లు వసూలు చేయడంతో చిత్ర యూనిట్ ఆదివారం హైదరాబాద్‌లో ‘సక్సెస్ మీట్’ నిర్వహించింది. ఈ కార్యక్రమంలో సునీల్ మాట్లాడుతూ.. సినిమా పరిశ్రమకు వచ్చిన కొత్తలో త్రివిక్రమ్, తను రూమ్ మేట్స్‌గా ఉన్నప్పుడు జరిగిన సంఘటనలను చెప్పారు. ‘త్రివిక్రమ్ ఈ సినిమాలో నాకు నీలాంబరి అని పేరు పెట్టారు. నాకు తెలిసి ఆ పేరు తను ఎందుకు పెట్టుంటాడంటే.. రూంలో ఉన్నప్పుడు నేను వంట చేసేవాడిని, తుడవటం, బట్టలు ఉతకడం, ఇస్త్రీ చేయడం, బాబు రెడీ అయ్యేటప్పటికి జాగ్రత్తగా షూట్‌కేస్ పక్కన పెట్టడం చేసేవాడిని. సెంట్ ఒకటే ఉండేది. ఇద్దరం అడ్జస్ట్ కావాలి కాబట్టి తనకే నేను కొట్టేసి జాగ్రత్తగా దాచేసే వాడిని’ అని సునీల్ సరదాగా చెప్పారు.
‘పెనివిటి’ పాట వెనుక కథ ఇది..
‘అరవింద సమేత’లో ‘పెనివిటి’ పాట చాలా పెద్ద హిట్ అయ్యింది. భర్త కోసం భార్య పడే ఆవేదనను ఆ పాటలో అద్భుతంగా చెప్పారు. అయితే దీని వెనుక కూడా తనే ఉన్నానని సునీల్ చెప్పారు. ‘త్రివిక్రమ్ మొదటిసారి రూం నుంచి బయలుదేరి చెన్నై వెళ్లాడు. రాయటానికి వెళ్లిపోయాడు. ఫోన్ లేదు. వారం రోజులైపోయింది. నా దగ్గర డబ్బులన్నీ అయిపోయాయి. వీడొస్తాడా, ఇంటికొస్తాడా, అసలే చెన్నై, తమిళం రాదు, ఎక్కడున్నాడో, ఏళకు తిన్నాడా, పడుకున్నాడా, ఆరోగ్యం ఎలా ఉందో, ఏ జర్వమైనా వచ్చిందా అని ఎదురు చూశాను. అందుకే దేవుడు నా ఆత్మని తన పెన్నులో ఇంకులా చేసి ఈ సందర్భం రాయడానికి అవకాశం కల్పించాడు’ అని సునీల్ నవ్వుతూ చెప్పారు. ఈ సమయంలో అక్కడంతా నవ్వులు పువ్వులు పూశాయి.
త్రివిక్రమ్‌ను ఒక మహా వ్యక్తిగా నిరూపించడానికి తాను ఏమీ తెలియని అమాయకుడిలా ఎంత వదులుకోవాల్సి వచ్చిందోనని కాసేపు సరదాగా నవ్వించారు. షూటింగ్‌లో తమనంతా చాలా బాగా చూసుకున్న త్రివిక్రమ్.. నరకమంతా తారక్‌‌కు చూపించారని సునీల్ చెప్పారు. ఈ సినిమా మంచి బెంజ్ కారు లాంటిదని, అందుకే ఒక టైరు ట్రాక్టర్‌ది వేస్తే బాగుండదని తనకు కామెడీ పెట్టకుండా తన బ్రాండ్‌ను కూడా త్రివిక్రమ్ పెంచారని సునీల్ కొనియాడారు. ఇదే సినిమాను కేవలం తివిక్రమ్ దర్శకుడు కాకుండా వేరే ఏ పెద్ద డైరెక్టర్ అయినా తీస్తే ఎవ్వరూ కామెడీ అడగరని, సూపర్‌గా ఉంది అంటారని సునీల్ అన్నారు. త్రివిక్రమ్ కామెడీ అలవాటు చేశారు కాబట్టి, దర్శకుడిగా ఆయన పేరు ఉంది కాబట్టి కామెడీ లేదేంటి అని ప్రేక్షకులు అంటున్నారని సునీల్ చెప్పుకొచ్చారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.